Nødtvedt begynte sin kunstneriske karriere som gatekunstner i Bergen under navnet Mednøtt, en periode som spenner fra 2015 til i dag. Som gatekunstner er hun best kjent for sine store portretter malt med pensel. Hun har hatt maleoppdrag internasjonalt i byer som Berlin, London og Reykjavik. Nødtvedt har også malt portretter for Bergen kommune og andre private organisasjoner som Garage Bar.